*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 17ης Μαΐου 1988

που τροποποιεί την έβδομη απόφαση 85/356/ΕΟΚ του Συμβουλίου για την ισοδυναμία των σπόρων που παράγονται σε τρίτες χώρες

(88/323/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 66/401/ΕΟΚ του Συμβουλίου της 14ης Ιουνίου 1966 σχετικά με την εμπορία σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 87/480/ΕΟΚ της Επιτροπής (2),

την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων σιτηρών προς σπορά (3), όπως τροποποιήθηκε τελευταία από την οδηγία 87/120/ΕΟΚ της Επιτροπής (4),

την οδηγία 69/208/ΕΟΚ του Συμβουλίου της 30ής Ιουνίου 1969 σχετικά με την εμπορία σπόρων προς σπορά ελαιούχων και κλωστικών φυτών (5), όπως τροποποιήθηκε τελευταία από την οδηγία 87/480/ΕΟΚ,

την έβδομη απόφαση 85/356/ΕΟΚ του Συμβουλίου της 27ης Ιουνίου 1985 για την ισοδυναμία των σπόρων που παράγονται σε τρίτες χώρες (6), όπως τροποποιήθηκε τελευταία από την απόφαση 87/521/ΕΟΚ (7), και ιδίως το άρθρο 4,

Εκτιμώντας:

ότι, στην οδηγία 85/356/ΕΟΚ, το Συμβούλιο διαπίστωσε ότι οι σπόροι ορισμένων ειδών που παράγονται σε ορισμένες τρίτες χώρες είναι ισοδύναμοι προς τους αντίστοιχους σπόρους που παράγονται στην Κοινότητα·

ότι για ορισμένα είδη η διαπίστωση αυτή αφορά το Ισραήλ και την Αργεντινή·

ότι έχει αλλάξει η διεύθυνση της υπηρεσίας που διενεργεί τους επίσημους ελέγχους των σπόρων στο Ισραήλ και πρέπει να γίνει η αντίστοιχη διοικητική τροποποίηση στο παράρτημα της απόφασης 85/356/ΕΟΚ·

ότι αφού εξετάσθηκαν οι κανόνες που ισχύουν στην Αργεντινή και ο τρόπος εφαρμογής τους διαπιστώθηκε ότι οι προϋποθέσεις που διέπουν τους σπόρους δακτυλίδας της συνεσπειρωμένης, φεστούκας της καλαμοειδούς, φεστούκας της κτηνοτροφικής, φεστούκας της λειμωνίου, φεστούκας της ερυθράς, λολίου του ιταλικού, λολίου του πολυετούς, λολίου του υβριδίου, λωτού του κερατιοφόρου, μηδικής της λυκίσκης, μηδικής (της ημέρου και ποικιλίας στικτής), ονοβρυχίδας, πίσου του αρουραίου, τριφυλλίου (Trifolium Alexandrinum), τριφυλλίου του νόθου, τριφυλλίου του σαρκόχρου, τριφυλλίου του λειμωνίου, τριφυλλίου του έρποντος, τριφυλλίου (Trifolium Resupinatum), κυάμου του κοινού, βίκου του ουγγρικού, βίκου του κοινού, βίκου του αγρίου, Brassica napus L. var. napobrassica, κράμβης της κτηνοτροφικής που συγκομίζονται και ελέγχονται στην Αργεντινή προσφέρουν τις ίδιες εγγυήσεις ως προς τα χαρακτηριστικά, την ταυτότητα, την εξέταση, τη σήμανση και τον έλεγχο με τους σπόρους που συγκομίζονται και ελέγχονται στην Κοινότητα·

ότι πρέπει, κατά συνέπεια, η ισχύουσα ισοδυναμία για την Αργεντινή να επεκταθεί αντίστοιχα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Πολλαπλασιαστικού Υλικού για τη Γεωργία, τις Δενδροκηπευτικές Καλλιέργειες και τη Δασοκομία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 85/356/ΕΟΚ τροποποιείται ως ακολούθως:

1. Η στήλη 2 του πίνακα Ι σημείο 2, στο τμήμα που αναφέρεται στο Ισραήλ αντικαθίσταται η διεύθυνση «Yafo» από τη διεύθυνση «Bet Dagan».

2. Στη στήλη 3 του πίνακα του μέρους Ι σημείο 2, στο τμήμα που αναφέρεται στην Αργεντινή αντικαθίσταται η πρώτη περίπτωση ως ακολούθως:

«- 66/401

Dactylis glomerata

Festuca arundinacea

Festuca ovina

Festuca pratensis

Festuca rubra

Lolium multiflorum

Lolium perenne

Lolium x boucheanum

Lotus corniculatus

Medicago lupulina

Medicago sativa

Medicago x varia

Onobrychis viciifolia

Pisum sativum (partim)

Trifolium alexandrinum

Trifolium hybridum

Trifolium incarnatum

Trifolium pratense

Trifolium repens

Trifolium resupinatum

Vicia faba

Vicia pannonica

Vicia sativa

Vicia villosa

Brassica napus var. napobrassica

Brassica oleracea convar. acephala

Raphanus sativus ssp. oleifera»

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 17 Μαΐου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. 125 της 11. 7. 1966, σ. 2298/66.

(2) ΕΕ αριθ. L 273 της 26. 9. 1987, σ. 43.

(3) ΕΕ αριθ. 125 της 11. 7. 1966, σ. 2309/66.

(4) ΕΕ αριθ. L 49 της 18. 2. 1987, σ. 39.

(5) ΕΕ αριθ. L 169 της 10. 7. 1969, σ. 3.

(6) ΕΕ αριθ. L 195 της 26. 7. 1985, σ. 20.

(7) ΕΕ αριθ. L 304 της 27. 10. 1987, σ. 42.